কল্যাণী প্রিয়দর্শন
কল্যাণী প্রিয়দর্শন (জন্ম: ৫ এপ্রিল ১৯৯২) একজন ভারতীয় চলচ্চিত্র অভিনেত্রী, যিনি মালয়ালম, তেলুগু এবং তামিল চলচ্চিত্রে অভিনয় করে থাকেন। নিউ ইয়র্ক সিটির পার্সসন স্কুল অব ডিজাইন থেকে আর্কিটেকচার ডিজাইনিংয়ে স্নাতক গ্রহণের পর কৃষ ৩ (২০১৩) এবং ইরু মুগান (২০১৬) এর প্রোডাকশন ডিজাইনে একজন সহকারী হিসাবে কাজ করেছিলেন। ২০১৭ সালের তেলুগু চলচ্চিত্র হ্যালো-তে অভিনয়ের মাধ্যমে তার অভিনয়ে আত্মপ্রকাশ ঘটে, যার জন্য তিনি শ্রেষ্ঠ নবাগতা অভিনেত্রী বিভাগে ফিল্মফেয়ার পুরস্কার দক্ষিণ এবং ৭ম দক্ষিণ ভারতীয় আন্তর্জাতিক চলচ্চিত্র পুরস্কার জিতেছিলেন।